अपनी किशोर वय में फिलो फार्नस्वर्थ ने एक दिन अपने खेत पर देखा कि लाइन दर लाइन आगे-पीछे चलते हुए खेत से आलू निकाले जाते हैं। इससे उन्हें प्रेरणा मिली कि इस तरह कैथोड-रे ट्यूब से निकलने वाले एक इलेक्ट्रॉन बीम की सहायता से किसी फोटो को भी लाइन-दर-लाइन स्केन किया जा सकता है। स्कूल पहुँचने पर उन्होंने अपने शिक्षक से इस पर चर्चा की तथा काम करने की अनुमति चाही। शिक्षक से प्रोत्साहन पा कर उन्होंने काम शुरू किया तथा आधुनिक टेलीविजन की पहली जनरेशन ‘कैथोड-रे ट्यूब आधारित टेलीविजन’ का आविष्कार हो गया। वैसे आज यह प्रचलन से बाहर होता जा रहा है क्योंकि इसके स्थान पर नये एल.सी.डी। तथा प्लाज्मा पर्दों वाले टेलीविजन आ गये हैं।